На основу Решења Привредног суда у Крагујевцу 1.Ст 49/2015 од 25.02.2016. године а у складу са чланoвима 131., 132., 133., 135. и 136. Закона о стечају («*Службени гласник Републике Србије» број 104/2009, 99/2011, 71/2012- одлука УС, 83/2014*), Закона о изменама и допунама Закона о Агенцији за лиценцирање стечајних управника („Службени гласник РС“ број 89/2015) и Националним стандардом број 5 – Национални стандард о начину и поступку уновчења имовине стечајног («*Службени гласник Републике Србије» број 13/2010*), а на основу сагласности Одбора поверилаца од 16.04. и 17.04.2024. године, Агенција за лиценцирање стечајних управника као стечајни управник стечајног дужника

**ВОДОПРИВРЕДНО ДРУШТВО „ЕРОЗИЈА“ ДОО КРАГУЈЕВАЦ - У СТЕЧАЈУ**

 **ул. Даничићева 26, 34000 Крагујевац**

**ОГЛАШАВА**

**продају стечајног дужника као правног лица**

**методом јавног нaдметања**

|  |  |  |
| --- | --- | --- |
| Предмет продаје | **Почетна цена** **(дин.)** | **Депозит (дин.)** |
| **Водопривредно друштво «ЕРОЗИЈА» ДОО Крагујевац - у стечају, из Крагујевца, ул. Даничићева 26, МБ:07148968, ПИБ:101578940 - као правно лице.**Најзначајнију имовину стечајног дужника чине:**●** Посебни делови\* који се налазе у објектима „А“, „Б“, „Ц“ и „Д“ на адреси Даничићева број 26 у Крагујевцу, изграђеним на катастарској парцели бр. 4346 КО Крагујевац III и то:* Кухиња и трпезарија у подруму објекта број 1 (објекат "А"), измерене површине 47,64 м2,
* Пословни простор (улазни хол и ходник) у приземљу објекта број 1 (објекат "А"), измерене површине 23,12 м2, ванкњижно власништво стечајног дужника,
* Пословни простор (три канцеларије и два тоалета) у приземљу објекта број 1 (објекат "А"), измерене површине 100,77 м2,
* Пословни простор ознаке "1\*" (сала, ходник, три канцеларије и два тоалета) у приземљу објеката број 2 и 3 (објекти "Б" и "Ц"), измерене површине 119,15 м2,
* Стан ознаке „А“ на првом спрату објекта број 1 (објекат "А"), измерене површине 67,54 м2,
* Пословни простор (четири канцеларије, два тоалета и две терасе) на првом спрату објекта број 1 (објекат "А"), измерене површине 86,88 м2,
* Гаражно место ознаке „Г1“ у подруму објекта број 4 (објекат "Д"), измерене површине 21,98 м2.

\*напомена: посебни делови нису уписани у катастар непокретности.● Објекти који се налазе на катастарској парцели бр. 789 КО Крагујевац II, улица Милована Драгића, изграђени без одобрења за изградњу, на којима је стечајни дужник уписан као држалац, и то:* Помоћна зграда, објекат бр. 1, површине 230 м2
* Помоћна зграда, објекат бр. 2, површине 118 м2
* Помоћна зграда, објекат бр. 3, површине 31,00 м2.

 ● Потенцијална права на земљишту на катастарској парцели 789 КО Крагујевац II, укупне површине 4624 м2, стечајни дужник уписан са правом коришћења.● Покретна имовина стечајног дужника,● Потраживања стечајног дужника,Детаљан опис имовине дат је у продајној документацији. | **35.035.500,00** | **14.014.200,00** |

Право на учешће у поступку продаје имају сва правна и физичка лица која:

1. након преузимања профактуре, изврше уплату ради откупа продајне документације у износу од **800.000,00 динара + ПДВ**. Профактура се мора преузети, уз претходни договор са повереником стечајног управника, сваког радног дана у периоду од 10:00 до 14:00 часова, уз претходну најаву на број телефона 064/181-5654 или путем електронске поште на: **stanislavz@mts.rs**, на адреси повереника стечајног управника Станислава Здравковића, Ул Народног Фронта 30/I-7, 35000 Јагодина. Крајњи рок за преузимање профактуре је **до 15.00 часова 11.07.2024. године. Крајњи рок за уплату и преузимање продајне документације је до 11.07.2024. године.**
2. уплате **депозит** на текући рачун Привредног суда у Крагујевцу број **840-303802-37 са позивом на број предмета Ст.49/2015** или положе неопозиву првокласну банкарску гаранцију наплативу на први позив, **најкасније 12.07.2024. године**. У случају да се као депозит положи првокласна банкарска гаранција, оригинал исте се ради провере мора доставити искључиво лично Служби финансија Агенције за лиценцирање стечајних управникa, Теразије 23, VI спрат, Београд, најкасније **12.07.2024. године до 15 часова** по београдском времену. У обзир ће се узети само банкарске гаранције које пристигну на назначену адресу у назначено време. Банкарска гаранција мора имати **рок важења до 18.10.2024.** године.
3. потпишу изјаву о губитку права на повраћај депозита. Изјава чини саставни део продајне документације;
4. потпишу уговор о чувању поверљивих података приликом преузимања продајне документације. Уговор чини саставни део продајне документације.

Стечајни дужник као правно лице се купује у виђеном стању и може се разгледати након откупа продајне документације, сваким радним даном од 10 до 14 часова, а најкасније до **12.07.2024. године**, уз претходну најаву поверенику стечајног управника.

Након уплате депозита, а најкасније до **15.07.2024. године**, потенцијални купци, ради благовремене евиденције, морају предати поверенику Агенције за лиценцирање стечајних управника: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање оверено код јавног бележника или другог надлежног органа, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање одржаће се дана 18.07.2024. године у 11:00 часова на следећој адреси:** **Агенција за лиценцирање стечајних управника - Центар за стечај, Теразије бр. 23, III спрат „Симпо сала“, у присуству Комисије коју формира стечајни управник.**

Регистрација учесника почиње два сата пре почетка јавног надметања, а завршава се 10 минута пре почетка јавног надметања, односно у периоду од 09:00 до 10:50 часова, на истој адреси.

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана од дана јавног надметања, а пре потписивања купопродајног уговора, након чега ће му бити враћена гаранција;

Закључењу купопродајног уговора се приступа у року од **три радна дана** од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року **од 8 дана** од дана потписивања уговора у законом прописаној форми. Ако проглашени купац одбије да потпише уговоре у законом прописаној форми или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења који се проглашава за купца, након чега ће му бити враћена гаранција. У конкретном случају, закључењу купопродајног уговора се приступа се у року од три радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порезе и трошкове који произилазе из закљученог купопродајног уговора у целости сноси купац.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције (*"Сл. гласник РС" бр. 51/09 и 95/13*), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит или банкарска гаранција (уколико је износ депозита обезбеђен гаранцијом) биће задржани до доношења одлуке Комисије за заштиту конкуренције по поднетој пријави купца.

**Напомена:** Није дозвољено достављање оригинала банкарске гаранције пошиљком (обичном или препорученом), путем факса, mail-a или на други начин, осим на начин прописан у тачки 2. услова за стицање права за учешће из овог огласа.

Овлашћено лице: Повереник Станислав Здравковић**,** контакт телефон: 064/1815654**,** email: stanislavz@mts.rs